વિપક્ષની આ માંગણી મહેચ્છાની જેમ એટલે લાગે છે, કારણ કે 2002 સુધી કટ્ટર હિન્દુત્વવાદીની છબી ધરાવતા નરેન્દ્ર મોદી 2012 આવતા સુધી સદ્ભાવના ઉપવાસ વડે સૌનો સાથ-સૌનો વિકાસના માર્ગે ચાલી નિકળ્યાં અને ત્રીજી વખત ગુજરાત વિધાનસભા ચૂંટણી જીત્યા બાદ તેમના આ રાહની મંજિલ દિલ્હી બની ગઈ. લોકસભા ચૂંટણી 2014નું બ્યુગલ વાગતા સુધી નરેન્દ્ર મોદી કટ્ટર હિન્દુત્વની છબી જાળવી રાખવાની સાથે એક કુશળ શાસક તરીકે પોતાની જાતને સ્થાપિત કરવામાં સફળ થયાં અને આ જ કારણ છે કે આજે સમ્પૂર્ણ બહુમતી સાથે તેઓ દેશના વડાપ્રધાન બની ચુક્યાં છે.